નેપાળ માર્ગે કૈલાસ-માનસરોવર યાત્રાએ ગયેલાં ૬૦૦થી વધુ યાત્રાળુઓ ખરાબ હવામાનને કારણે હજુ ફસાયેલા છે. જેમાં ૧૨૫થી વધુ ગુજરાતીઓનો સમાવેશ થાય છે, એમ કહી કૈલાસ-માનસરોવર સમિતિના વિનુભાઈ પટેલે જણાવ્યું કે, સિમિકોટ અને હિલસા ખાતે હજુ પણ ૬૫૦ જેટલા યાત્રાળુઓ ખરાબ હવામાનને કારણે ફસાયેલા છે. સિમિકોટથી નેપાળગંજ સુધી અને સિમિકોટથી હિલસા સુધી યાત્રાળુઓને લાવવાની કાર્યવાહી સ્થાનિક સ્તરે થઈ રહી હોવાની વિગતો મળી છે. જ્યારે બીજી તરફ અનેક યાત્રાળુઓને ખરાબ હવામાનને કારણે સ્વાસ્થ્ય સંબંધી સ્થિતિ સર્જાઈ છે, તેઓને પણ તકલીફનો સામનો કરવો પડ્યો છે.